
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 136 


8 Φεβρουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη αρχαιολογικού χώρου της περιοχής "Καλυβί- 
ζας" στην κορυφή του όρους των Αδέρων Τροιζη- 


νίας. 1 

Συμπλήρωση κήρυξης- Οριοθέτηση του Αρχαιολογι¬ 
κού Χώρου Παλαμαριού Σκύρου. 2 

Χαρακτηρισμός καθολικού διαλελυμένης I. Μονής Αγ. 
Νικήτα, Δημ. Διαμ. Σελλά, Δήμου Τριπύλας, επαρ¬ 
χίας Τριφυλίας, Ν. Μεσσηνίας ως μνημείου που 

χρήζει ειδικής κρατικής προστασίας. 3 

Χαρακτηρισμός I. Ναού Αγίου Δημητρίου Δημ. Διαμ. 
Μαυρίλου, Δήμου Αγ. Γεωργίου Τυμφρηστού, επ. 
Φθιώτιδος, Ν. Φθιώτιδος, ως ιστορικού διατηρητέ¬ 
ου μνημείου. 4 

Χαρακτηρισμός I. Ν. Αγίας Παρασκευής, Κοιν. Κα- 
ρυών, επαρχ. Λακεδαίμονος, Ν. Λακωνίας, ως μνη¬ 
μείου που χρήζει ειδικής κρατικής προστασίας. 5 

Χαρακτηρισμός Ιερού Ναού Αγίου Ιωάννη Προβα- 
ντηνού, Δημ. Διαμ. Αλέας, Δ. Τεγέας, επαρχ. Μα- 
ντινείας, Ν. Αρκαδίας, ως μνημείου που χρήζει ειδι¬ 
κής κρατικής προστασίας. 6 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/3604/253 (1) 

Κήρυξη αρχαιολογικού χώρου της περιοχής "Καλυβίζας" 
στην κορυφή του όρους των Αδέρων Τροιζηνίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάξεις του Ν. 1558/85 (ΦΕΚ 137/Α/26.7.1985) 
«Κυβέρνηση και Κυβερνητικά Όργανα». 


2. Την ΥΠΠΟ/ΓΝΟΣ/49610/28.11.1990 (ΦΕΚ 743/Β/ 
29.11.1990) «Εξαίρεση από τον περιορισμό των τριών 
υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/1981) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς. 

5. Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδος, όπως διατυπώθηκε στην αρ. 
7/4.7.2000 Συνεδρία του, αποφασίζουμε: 

Κηρύσσουμε ως αρχαιολογικό χώρο την περιοχή "Κα- 
λυβίζα" στην κορυφή του όρους των Αδέρων (αρχαίο 
Φορβάντιο όρος) της Τροιζηνίας για την αποτελεσματι¬ 
κότερη προστασία των οικιστικών λειψάνων της ελληνι¬ 
στικής περιόδου καθώς και των λειψάνων παραμεθόριας 
φρουριακής εγκατάστασης της ίδιας εποχής κοντά στα 
σύνορα με την Ερμιονίδα που έχουν εντοπιστεί στην εν 
λόγω περιοχή. Η κηρυσσόμενη περιοχή οριοθετείται από 
τα σημεία: 1,2,3,4,5,....,35,36,37,38 και 1, όπως φαίνεται 
από το συνημμένο απόσπασμα χάρτη ΓΥΣ1:5000. Τα ζεύ¬ 
γη συντεταγμένων που αντιστοιχούν στα ανωτέρω ση¬ 
μεία παρατίθενται στο συνημμένο πίνακα συντετα¬ 
γμένων. 

Από τις διατάξεις της παρούσης απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΚΗΡΥΞΗ ΑΡΧΑΙΟΛΟΓΙΚΟΥ ΧΩΡΟΥ ΠΕΡΙΟΧΗΣ "ΚΑΛΥΒΙΖΑΓ ΤΡΟΙΖΗΝΙΑΣ 

Αριθ. ΥΠΠΟ/ΑΡΧ/Α1/Φ43/2321/272 (2) 

Συμπλήρωση κήρυξης- Ορισθέτηση του Αρχαιολογικού 
Χώρου Παλαμαριού Σκύρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάξεις του Ν. 1558/85 (ΦΕΚ 137/Α/26.7.85), 
"Κυβέρνηση και Κυβερνητικά Όργανα". 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90), "Εξαίρεση από τον περιορισμό των τριών υπο¬ 
γραφών". 

3. Τις διατάξεις του ΚΝ 5351/32 "Περί Αρχαιοτήτων". 

4. Τις διατάξεις του Ν. 1127/81 (ΦΕΚ32/Α/81), "Περίκυ- 
ρώσεως της εις Λονδίνον, την 6η Μαΐου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς". 

5. Την υπ’ αριθμ. πρωτ. ΥΠΠΟ/ΑΡΧ/Α1/Φ11/30618/ 
1438/19.7.90 Υ. Α., ΦΕΚ 527/Βνΐ 7.8.90 με την οποία κηρύ¬ 
χτηκε η περιοχή Παλαμαριού Σκύρου ως Αρχαιολογικός 
Χώρος και 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
39/2.10.2001 Συνεδρία του, αποφασίζουμε: 

Α. Συμπληρώνουμε την υπ’ αριθμ. ΥΠΠΟ/ΑΡΧ/Α1/ 
Φ11/30618/1438/19-07-90 Υ.Α, (ΦΕΚ 527/Β VI 7.8.90) με 
την οποία έχει κηρυχθεί Αρχαιολογικός Χώρος το Παλα¬ 
μάρι της Σκύρου και διευρύνουμε τα όρια της κηρύξεως, 


για λόγους πληρέστερης προστασίας του συνόλου των 
αρχαιοτήτων, οι οποίες έχουν αποκαλυφθεί από τις πρό¬ 
σφατες ανασκαφές. 

Ο Αρχαιολογικός Χώρος του Παλαμαριού περιλαμβάνει 
τον εκτεταμένο οικισμό της Εποχής του Χαλκού (έκταση 
17 στρεμμάτων), που κατοικήθηκε από το 2500 έως το 
1800 π.Χ. Είχε υψηλό βιοτικό επίπεδο και οργανωμένη κοι¬ 
νωνική δομή, όπως δείχνουν τα εξαιρετικώς διατηρημένα 
οικοδομικά κατάλοιπα (μεγαρόσχημα κτίρια και άλλοι χώ¬ 
ροι κατοίκησης και αποθήκευσης αγαθών), η πολεοδομι- 
κή τους οργάνωση και η μνημειώδης οχύρωση. Υπήρξε 
επίσης σημαντικό κέντρο μεταλλοτεχνίας και σταθμός 
διαμετακομιστικού εμπορίου πρώτων υλών, όπως μαρτυ¬ 
ρούν ο μεγάλος αριθμός χάλκινων και μολύβδινων ευρη¬ 
μάτων (εργαλείων, σφραγίδων και άλλων τεχνέργων). 

Η συνολική έκταση της κηρυσσόμενης περιοχής οριο- 
θετείται στο συνημμένο απόσπασμα τοπογραφικού χάρ¬ 
του 1: 5000 της Γ.Υ.Σ. με σταθερά σημεία 1,2,3. 

39,40,41, ακτογραμμή -1, τα οποία αντιστοιχούν σε ζεύγη 
συντεταγμένων, οι πίνακες των οποίων επισυνάπτονται. 

Από τις διατάξεις της Απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα Απόφαση να δημοσιευτεί στην Εφημερίδα 
της Κυβερνήσεως. 

Αθήνα, 18 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


ΣΥΝΤΕΤΑΓΜΕΝΕΣ ΝΕΑΣ ΚΗΡΥΞΗΣ 
ΑΡΧΑΙΟΛΟΓΙΚΟΥ ΧΟΡΟΥ ΠΑΛΑΜΑΡΙΟΥ ΣΚΥΡΟΥ 

Αριθ. ΥΠΠΟ/ΓΔΑ/ΑΡΧ/Β1/Φ30/ΚΗΡ/962/21 (3) 

Χαρακτηρισμός καθολικού διαλελυμένης I. Μονής Αγ. Νι¬ 
κήτα, Δημ. Διαμ. Σέλλα, Δήμου Τριπύλας, επαρχίας 

Τριφυλίας, Ν. Μεσσηνίας ως μνημείου που χρήζει ειδι¬ 
κής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
"Με Εντολή Υπουργού" στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Το άρθρο 52 του Κ.Ν. 5351/32 "Περί Αρχαιοτήτων". 

3) Τα άρθρα 1 και 5 του Ν. 1469/1950 

4) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας όπως αυτή διατυπώθη¬ 
κε στην αριθμ. 12/18.12.2001 Συνεδρία του, αποφασί¬ 
ζουμε: 

Χαρακτηρίζουμε το καθολικό της διαλελυμένης Ιεράς 
Μονής Αγ. Νικήτα Δημ. Διαμ. Σέλλα, Δήμου Τριπύλας, 
επαρχίας Τριφυλίας, Ν. Μεσσηνίας, ως μνημείο που χρή- 
ζει ειδικής κρατικής προστασίας. 

Πρόκειται για μονόχωρο ναό, τετράγωνης σχεδόν κά¬ 
τοψης, ο οποίος χρονολογείται στα τέλη του 19ου - αρχές 
του 20ου αιώνα μετρεις ημιεξαγωγικές εξωτερικά αψίδες 
και εξάπλευρο τρούλλο. 

Στη δυτική όψη, δεξιά της θύρας εισόδου, υπάρχει το¬ 
ξωτό προσκυνητάρι με ορθογώνια κόγχη, πάνω από την 
οποία διακρίνεται η τριγράμματη ανάγλυφη επιγραφή 
Α(γιος) Ν(ικήτας) Σ(ελλά). 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. ΥΠΠΟ/ΓΔΑ/ΑΡΧ/Β1/Φ32/ΚΗΡ/64207/2114 π.ε. (4) 
Χαρακτηρισμός I. Ναού Αγίου Δημητρίου Δημ. Διαμ. Μαυ- 
ρίλου, Δήμου Αγ. Γεωργίου Τυμφρηστού, επ. Φθιώτι- 
δος, Ν. Φθιώτιδος, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’όψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για Μεταβίβαση αρμοδιο¬ 
τήτων Υπουργού και δικαιώματος υπογραφής "Με Εντο¬ 
λή Υπουργού" στους Γ. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ. Ν. 5351/32 "Περί Αρχαιοτήτων". 

3) Την ομόφωνη γνωμοδότηση του Τοπικού Συμβουλίου 
Μνημείων Στερεός Ελλάδας όπως αυτή διατυπώθηκε με 
την αριθμ. 17/1.11.2001 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Δημητρίου που 
βρίσκεται στο Δημ. Διαμ. Μαυρίλου, Δήμου Αγ. Γεωργίου 


Τυμφρηστού επαρχ. Φθιώτιδος, Ν. Φθιώτιδος, ως ιστορι¬ 
κό διατηρητέο μνημείο, με περιβάλλοντα χώρο 50 μ. γύ¬ 
ρω του. 

Πρόκειται για αξιόλογο μνημείο του α’ μισού του 18ου 
αι. με πλούσιο ζωγραφικό και ξυλόγλυπτο διάκοσμο. 

Ο Ναός ανήκει στον τύπο της τρίκλιτης βασιλικής με 
νάρθηκα και εξέχουσα ημικυκλική κόγχη ιερού. 

Στο εσωτερικό είναι κατάγραφος από τοιχογραφίες 
που, σύμφωνα με την κτητορική επιγραφή πάνω από τη 
νότια είσοδο και την συνοδευτική επιγραφή της παρά¬ 
στασης των κτητόρων, οι οποίες είναι σύγχρονες με την 
κατασκευή του ναού, χρονολογούνται στα 1728. 

Στο εσωτερικό διάκοσμο διασώζει τέμπλο, επικαλυμμέ¬ 
νο με φύλλο χρυσού χρονολογούμενο το 1735. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

-Φ- 

Αριθ. ΥΠ ΠΟ/ΓΔΑ/ΑΡΧ/Β1 /Φ30/ΚΗ Ρ/70246/2303 π.ε. (5) 
Χαρακτηρισμός I. Ν. Αγίας Παρασκευής, Κοιν. Καρυών, 

επαρχ. Αακεδαίμονος, Ν. Λακωνίας, ως μνημείου που 

χρήζει ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
"Με Εντολή Υπουργού" στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Το άρθρο 52 του Κ.Ν. 5351/32 "Περί Αρχαιοτήτων". 

3) Τα άρθρα 1 και 5του Ν. 1469/1950. 

4) Την ομόφωνη γνωμοδότηση του Τ οπικού Συμβουλίου 
Μνημείων Ανατολικής Πελοποννήσου όπως αυτή διατυ¬ 
πώθηκε στην αριθμ. 10 / 22 . 11 . 2001 , αποφασίζουμε: 

Χαρακτηρίζουμε τον Ιερό Ναό Αγίας Παρασκευής, Κοι¬ 
νότητας Καρυών, επαρχίας Αακεδαίμονος, Ν. Λακωνίας, 
ως μνημείο που χρήζει ειδικής κρατικής προστασίας. 

Πρόκειται για ναό τρίκογχο με τρούλο και νάρθηκα, που 
απολήγει στα ανατολικά σε ημικυκλική αψίδα ιερού και 
καλύπτεται με δίρριχτη κεραμοσκεπή στέγη. Στο λίθινο 
υπέρθυρο της θύρας του ναού υπάρχει επιγραφή που 
αναφέρει τη χρονολογία 1887. Στο εσωτερικό διασώζο¬ 
νται εικόνες μεταβυζαντινών χρόνων. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ ΚΑΚΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΓΔΑ/ΑΡΧ/Β1/Φ30/ΚΗΡ/70230/2302 π.ε. (6) 
Χαρακτηρισμός Ιερού Ναού Αγίου Ιωάννη Προβαντηνού, 
Δημ. Διαμ. Αλέας, Δ. Τεγέας, επαρχ. Μαντινείας, Ν. 
Αρκαδίας, ως μνημείου που χρήζει ειδικής κρατικής 
προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.19.91 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 
αρμοδιοτήτων Υπουργού και δικαιώματος υπογραφής 
"Με Εντολή Υπουργού" στους Γ. Γραμματέα, Ειδ. Γραμ¬ 
ματέα, Προϊστάμενους Δ/νσεων, Τμημάτων καιΓραφείων 
τουΥΠΠΟ. 

2) Το άρθρο 52του Κ.Ν. 5351/32 "Περί Αρχαιοτήτων". 

3) Τον Ν. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου όπως αυτή διατυ¬ 
πώθηκε στην αριθμ. 10/22.11.2001, αποφασίζουμε: 

Χαρακτηρίζουμε τον Ιερό Ναό Αγίου Ιωάννη Προβαντη¬ 
νού, Δημ. Διαμ. Αλέας, Δήμου Τεγέας, επαρχ. Μαντινείας, 


Ν. Αρκαδίας, ως μνημείο που χρήζει ειδικής κρατικής 
προστασίας, διότι είναι κτισμένος στα θεμέλια παλαιοχρι¬ 
στιανικής βασιλικής και κατά την κατασκευή του χρησι¬ 
μοποιήθηκε άφθονο οικοδομικό υλικό από τον παλαιό 
ναό. 

Πρόκειται για μονόχωρο ξυλόστεγο ναό που απολήγει 
στα ανατολικά σε ημιεξαγωγική αψίδα Ιερού και καλύ¬ 
πτεται από δίρριχτη κεραμοσκεπή στέγη. Κτίστηκε στα 
1846, όπως μαρτυρεί μια κακότεχνα χαραγμένη χρονο¬ 
λογία σε εντοιχισμένο λίθο στη νοτιοανατολική γωνία του 
κτιρίου. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



